L'exposició “La belleza penetra gradualmente” de Valverde es podrà veure en el Centre Cultural Mario Monreal
01 de febrer 2016

![Imagen 1](/media/e11nl21r/c_valverde.jpg)

La delegació de Cultura de l'Ajuntament de Sagunt programa l'exposició “La belleza penetra gradualmente” de Valverde. La mostra s'inaugurarà dijous que ve 4 de febrer, a partir de les 19 hores, en el Centre Cultural Mario Monreal i podrà visitar-se fins al 28 de febrer.  
  
Deia Martin Heidegger que _“el que determina que un objecte siga artístic és la multiplicitat de sensacions que desprén una obra que determina el seu ser, perquè quan se n’elimina allò útil i només queda la veritat, es descobreix l’obra d’art”._ A través d’aquestes paraules del pensador alemany es pot comprendre l’obra de Valverde (Guadix, 1954).   Aquest artista ha begut de totes les fonts del classicisme i modernisme pictòric per a aconseguir a través de la reflexió un estil personal i madur. Valverde ha reunit en aquesta exposició una part significativa de la seua producció actual, caracteritzada per un complex estudi del buit en l’art com a element d’unió, harmonia i elegància. Com afirmava Henry Moore, un altre estudiós d’aquest concepte, _“no conec una obra d’art que no tinga misteri”._   Aqueix misteri, aqueix enigma que hi ha darrere de l’obra d’aquest artista, ja tants anys vivint entre nosaltres, són els que ens atrapen i els que ens submergeixen en el seu món conceptual de suggeriments, d’espiritualitat, de plasmació del no-res, rere del qual es tanca la veritat de l’art.  

*   [](http://www.facebook.com/sharer.php?u=https://aytosagunto.es/va/actualitat/l-exposicio-la-belleza-penetra-gradualmente-de-valverde-es-podra-veure-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-la-belleza-penetra-gradualmente-de-valverde-es-podra-veure-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-la-belleza-penetra-gradualmente-de-valverde-es-podra-veure-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/l-exposicio-la-belleza-penetra-gradualmente-de-valverde-es-podra-veure-en-el-centre-cultural-mario-monreal/)